Ντόναλντ Ράμοταρ

Ο Ντόναλντ Ράμοταρ (Donald Rabindranauth Ramotar, γενν. στις 22 Οκτωβρίου 1950"Ramotar gets unanimous selection as PPP Presidential Candidate" , Kaieteur News, 5-4-2011.) είναι πολιτικός από τη Γουιάνα και υπηρέτησε ως πρόεδρος από τον Δεκέμβριο του 2011 ως τον Μάιο του 2015. Υπηρετεί ως γενικός γραμματέας του Λαϊκού Προοδευτικού Κόμματος (PPP) από το 1997.

Πολιτική σταδιοδρομία
Ο Ράμοταρ έγινε μέλος του PPP το 1967 και εξελέγη για πρώτη φορά στην κεντρική επιτροπή του PPP το 1979 και έγινε μέλος της εκτελεστικής επιτροπής του κόμματος το 1983. Απέκτησε πτυχίο Οικονομικών από το Πανεπιστήμιο της Γουιάνας. Από το 1988 ως το 1993 ήταν γραμματέας επί των διεθνών στην Ένωση Γεωργικών Εργατών της Γουιάνας. Κατά τις εκλογές του 1992, στις οποίες το PPP με ηγέτη τον Τσέντι Τζάγκαν κέρδισε για πρώτη φορά την εξουσία έπειτα από δεκαετίες, ο Ράμοταρ εξελέγη βουλευτής και συνέχισε να εκλέγεται και στις επόμενες εκλογές. Διορίστηκε εκτελεστικός γραμματέας του PPP το 1993.Kwesi Isles, "PPP/C's Ramotar declared Guyana's new president", Demerara Waves, 1-12-2011.  Έπειτα από το θάνατο του Τζάγκαν το Μάρτιο του 1997, ο Ράμοταρ εξελέγη ομόφωνα για να τον διαδεχθεί στο αξίωμα του γενικού γραμματέα του PPP στις 29 Μαρτίου 1997."Ιστορία του PPP" , ιστοσελίδα του PPP.

Στη διάρκεια του 29ου συνεδρίου του PPP επανεξελέγη στην Κεντρική Επιτροπή του κόμματος στις 2 Αυγούστου 2008, συγκεντρώνοντας τοο 4ο μεγαλύτερο ποσοστό ψήφων (637).Press release on Central Committee election ,3-8-2008."Donald Ramotar re-elected General Secretary of PPP" , Guyana Times, 13-8-2008. Μετά το συνέδριο επανεκλέχθηκε από την Κεντρική Επιτροπή στο αξίωμα του γενικού γραμματέα στις 12 Αυγούστου 2008, χωρίς αντίπαλο."PPP General Secretary, Executive Committee elected" , PPP press statement, 12 Αυγούστου 2008. Εν συνεχεία εξελέγη στο επιτελείο έκδοσης της εφημερίδας (φίλα προσκείμενης στο PPP) Thunder

Στις 4 Απριλίου 2011 επιλέχθηκε από την Κεντρική Επιτροπή του PPP ως υποψήφιος για τις προεδρικές εκλογές που διεξήχθησαν το Νοέμβριο του 2011. Η απόφαση ήταν ομόφωνη. Οι άλλοι υποψήφιοι αποσύρθηκαν και μέσω αυτών η ανάγκη για μυστική ψηφοφορία αποφεύχθηκε."Presidential favourite Donald Ramotar wins candidacy to lead the PPP/C in the 2011 elections", The Guyana Press, 4 Απριλίου 2011. Η κυβέρνηση ανακοίνωσε στις 28 Απριλίου 2011 ότι ο Ράμοταρ διορίστηκε στο αξίωμα του πολιτικού συμβούλου του προέδρου Μπαράτ Τζαγκντέο. Η αντιπολίτευση επέκρινε το διορισμό, τονίζοντας ότι είχε πάρει τον Ράμοταρ να συνοδεύει τον πρόεδρο στα ταξίδια."Ramotar's presidential advisor appointment is back-door campaign financing - opposition", Demerara Waves, 28 Απριλίου 2011.
Η εκλογή έγινε στις 28 Νοεμβρίου 2011 και ανακηρύχθηκε νικητής ο Ράμοταρ την 1η Δεκεμβρίου. Ωστόσο, το PPP δεν κατάφερε να εξασφαλίσει αυτοδυναμία με τη διαφορά μίας έδρας στο κοινοβούλιο, έχοντας κερδίσει 32 επί συνόλου 65 εδρών. Αυτό σήμαινε ότι ο Ράμοταρ θα ήταν πρόεδρος και δύο κόμματα της αντιπολίτευσης θα είχαν την πλειοψηφία σε έδρες.Denis Chabrol, "Ethnic Indian candidate wins presidency in Guyana", Agence France-Presse, 1 Δεκεμβρίου 2011. Ο Ράμοταρ εξέφρασε τη δυσαρέσκειά του για την αποτυχία του κόμματός του να κερδίσει αυτοδυναμία, όμως ανέφερε ότι το εκλογικό σώμα είχε μιλήσει και έπρεπε να εργάζονταν με ό,τι είχαν". Ορκίστηκε ως Πρόεδρος στις 3 Δεκεμβρίου 2011."Ramotar sworn in as seventh Executive President", Stabroek News, 3 Δεκεμβρίου 2011.

Έπειτα από την ήττα του κόμματός του στις εκλογές του 2015, ο Ράμοταρ αντικαταστάθηκε στην προεδρία από τον Ντέιβιντ Α. Γκρέιντζερ.

Παραπομπές

Εξωτερικοί σύνδεσμοι
Γραφείο Προέδρου της Γουιάνας

Κατηγορία:Πρόεδροι της Γουιάνας